বিহার জিতে উত্তরীয় ওড়ালেন মোদি, দেখুন সেই ভিডিও

নয়াদিল্লি: এসআইআরে দুরন্ত ফল করেছে এনডিএ। পাটলিপুত্রে মোদি-নীতীশের জোট জয়জয়কার। জয়ের পর বিহারের (Bihar Assembly Election) মানুষ গর্দান উড়িয়ে দিয়েছে, ঘরে ঘরে মাখানার ক্ষীর বানানো চলছে। জয় ছটি মাইয়া ধ্বনি তুলে নয়াদিল্লিতে ভাষণ শুরু করলেন নরেন্দ্র মোদি (Narendra Modi)। নরেন্দ্র মোদি বলেন, ‘‘বিহারে সব রেকর্ড ভেঙে দিয়েছে এনডিএ। বিহারে বিরাট জয়। বিশ্বাস অটুট। জঙ্গলরাজ নিয়ে কিছু বললে আরজেডি-র নয়, কংগ্রেসের গায়ে লাগত। বিহারে কংগ্রেস আর ফিরবে না। এম আর ওয়াই ফর্মুলায় বিহারে জয়। এম’ বলতে মহিলা এবং ‘ওয়াই’ বলতে যুব সমাজকে বুঝিয়েছেন মোদি। বিহার জয়ের পরই মোদির মুখে বাংলা। আমরা বাংলা থেকেও জঙ্গলরাজ উপড়ে ফেলব।”

এসআইআর নিয়ে ইন্ডিয়া জোট বিভ্রান্তি ছড়ানোর চেষ্টা করেছিল। কিন্তু তা খারিজ করে দিয়েছেন বিহারবাসী। মোদির মুখে ফের একবার ‘জঙ্গলরাজ’ এবং ‘কট্টা সরকার’ -এর প্রসঙ্গ। প্রধানমন্ত্রী বলেন, “বিহারবাসী বিকশিত ভারতের পক্ষে ভোট দিয়েছেন। বিহারে আর কট্টা সরকার ফিরবে না।” উন্নয়নের জন্য এই ভোট। এই কাট্টা সরকার আর আসবে না। বিহারের জনতার কাছে যে আর্জি করেছিলাম, তা ওঁরা মেনেছেন। তিনি আরও বলেন,‘এক সময়ে বিহারে ভোটকেন্দ্রে প্রকাশ্যে হিংসা হত। আগে বহু জায়গায় পুনর্নির্বাচন হত। আগে বিহারে মাওবাদী রাজও ছিল। নকশাল এলাকায় ৩টের পর আর ভোট করা যেত না। কিন্তু জঙ্গলরাজ সরতেই বিহার স্বাভাবিক হয়েছে। এ বার বিহারের ভোটে কোনও হিংসা হয়নি। কংগ্রেস আর কখনও ফিরবে না।’’

আরও পড়ুন: বিহারের জয় নিয়ে X হ্যান্ডেলে পোস্ট প্রধানমন্ত্রীর

মোদি বলেন, ‘‘বিহারের ভোটে আমাদের যত জন জিতেছেন, গত ছ’টা বিধানসভা মিলিয়েও কংগ্রেসের এত জন জিততে পারেননি। কংগ্রেস হল মুসলিম লিগ মাওবাদী কংগ্রেস পার্টি। কংগ্রেসের ভিতর এত নিরাশা যে, দলে নতুন ভাগ তৈরি হচ্ছে। আবার বিভাজন হবে। কংগ্রেসের সঙ্গে যারাই জোট করবে, তাদেরই এর ফল ভুগতে হবে। কংগ্রেস একটা বোঝা হয়ে গিয়েছে। বাংলা জয়ের পথ প্রশস্ত করল বিহার,“বিহার হয়েই গঙ্গা পশ্চিমবঙ্গে ঢোকে। আমরা পশ্চিমবঙ্গবাসীকে আশ্বস্ত করছি যে বিজেপি আপনাদের সঙ্গে আছে। আমরা বাংলা থেকেও জঙ্গলরাজ উপড়ে ফেলব।”

দেখুন ভিডিও